Priliv sirijskih izbeglica u Jordan
Napadi sirijske vlade na uporišta opozicije uzrokuju beg sve većeg broja ljudi iz te zemlje. 
Rano je jutro u improvizovanom kampu u blizini Karame u dolini reke Jordana. Oko 80 hiljada Sirijaca koji su potražili pribežiste u Jordanu došli su u ovu poljoprivrednu oblast u nadi da će pronaći posao. 16-godišnji Halid al-Ahmed je stigao pre nekoliko dana, pobegavši kako kaže, od krvoprolića u Idlibu na severu Sirije. On ne želi da pokaže lice. Strahuje za bezbednost svojih rodjaka kod kuće. Halid ukazuje da je njegova porodica u očajanju Sukob u Siriji je sve smrtonosniji. Sirijska armija koristi tenkove i artiljeriju protiv pobunjenika koji se supprotstavljaju predsedniku Bašaru al-Asadu. Civili snose najveći teret konflikta, koji je počeo mirnim demonstracijama protiv 40-godišnjeg režima porodice Asad. Dr. Vasfi al-Rašda je na čelu Specijalizovane bolnice Irbid. On kaže da su uslovi za izbeglice užasavajući, ali da se to može očekivati: Mnoge izbelice primaju pomoć od Jordanaca. Jedan lokalni poljoprivrednik dozvoljava ovim ljudima da žive na njegovoj zemlji. Jordanska vlada je poklonila šatore i ćebad. Medjutim, to nije dovoljno. Ova žena je bolesna i onesvestila se. Ali Hamad je doputovao pre dva meseca iz Hame, u centru Sirije. On kaže da je život u logoru težak za izbeglice. Najbolje čemu se mogu nadati je privremeni posao na poljima. Ali Hamad je veren za 20-godišnju Mariam, takodje iz Hame. Oni žele da se venčaju, ali ne mogu sve dok su izbeglice. Mariam se nada mirnom rešenju konflikta. To je nada svih ljudi u ovom logoru.